CELEX: 62016CN0432
Language: hr
Date: 2016-08-02 00:00:00
Title: Predmet C-432/16: Zahtjev za prethodnu odluku koji je 2. kolovoza 2016. uputio Tribunal Superior de Justicia de Cataluña (Španjolska) – Carolina Minayo Luque protiv Quitxalla Stars, S.L. i Fondo de Garantia Salarial

7.11.2016   
            
            
               HR
            
            
               Službeni list Europske unije
            
            
               C 410/2
            
         Zahtjev za prethodnu odluku koji je 2. kolovoza 2016. uputio Tribunal Superior de Justicia de Cataluña (Španjolska) – Carolina Minayo Luque protiv Quitxalla Stars, S.L. i Fondo de Garantia Salarial
   (Predmet C-432/16)
   (2016/C 410/02)
   Jezik postupka: španjolski
   
      Sud koji je uputio zahtjev
   
   Tribunal Superior de Justicia de Cataluña
   
      Stranke glavnog postupka
   
   
      Tužitelj: Carolina Minayo Luque
   
      Tuženik: Quitxalla Stars, S.L. i Fondo de Garantia Salarial
   
      Prethodna pitanja
   
   
               1.
            
            
               Treba li članak 10. stavak 1. Direktive 92/85 EEZ (1) tumačiti na način da se pretpostavka „izvanredni[h] slučajev[a] nevezani[h] za njihovo stanje koje dopušta nacionalno zakonodavstvo i/ili praksa”, kao iznimka od zabrane otpuštanja trudnih radnica, smatra ispunjenom već ako se dokaže postojanje objektivnih ekonomskih, tehnoloških, organizacijskih ili proizvodnih razloga u smislu u kojem ih definira članak 51. stavak 1. Estatuto de los Trabajadores (Zakon o radu) na koji upućuje članak 52. točka (c) Estatuto de los Trabajadores (Zakon o radu)?
            
         
               2.
            
            
               U slučaju poslovno uvjetovanog otpuštanja manjeg broja osoba iz ekonomskih, tehnoloških, organizacijskih ili proizvodnih razloga, treba li, da bi se ocijenilo postoje li izvanredni slučajevi koji opravdavaju otpuštanje trudnih radnica, radnica koje su nedavno rodile ili doje u skladu s člankom 10. stavkom 1. Direktive 92/85/EEZ, zahtijevati da se dotičnu radnicu ne može premjestiti na drugo radno mjesto, ili da ne postoje drugi radnici na sličnim radnim mjestima koje bi se moglo otpustiti, ili je dovoljno da se dokažu ekonomski, tehnološki ili proizvodni razlozi koji utječu na njezino radno mjesto?
            
         
               3.
            
            
               Je li u skladu s člankom 10. stavkom 1. Direktive 92/85/EEZ, koji zabranjuje otpuštanje trudnih radnica, radnica koje su nedavno rodile ili doje, zakonodavstvo, kao što je ono španjolsko, koje prenosi spomenutu zabranu tako da uspostavlja jamstvo na temelju kojeg se, u slučaju nedostatka dokaza o razlozima koji opravdavaju njezino otpuštanje, ono proglašava ništavim (represivna zaštita), a da se ne utvrđuje zabrana otpuštanja (preventivna zaštita)?
            
         
               4.
            
            
               Je li u skladu s člankom 10. stavkom 1. Direktive 92/85/EEZ nacionalno zakonodavstvo, kao što je ono španjolsko, koje u slučaju poslovno uvjetovanog otpuštanja manjeg broja osoba iz ekonomskih, tehnoloških, organizacijskih ili proizvodnih razloga ne daje prednost zadržavanju na radnom mjestu trudnih radnica, radnica koje su nedavno rodile ili doje?
            
         
               5.
            
            
               Je li u skladu s člankom 10. stavkom 2. Direktive 92/85/EEZ nacionalni propis koji smatra dovoljnim obavijest o otkazu, kao što je ona o kojoj je riječ u ovom slučaju, koja ni na koji način ne upućuje na postojanje izvanrednog slučaja ni na to koji kriteriji opravdavaju odabir te radnice unatoč njezinu stanju trudnoće?
            
         
      (1)  Direktiva Vijeća 92/85/EEZ od 19. listopada 1992. o uvođenju mjera za poticanje poboljšanja sigurnosti i zdravlja na radu trudnih radnica te radnica koje su nedavno rodile ili doje (deseta pojedinačna direktiva u smislu članka 16. stavka 1. Direktive 89/391/EEZ)
   
      SL 1992., L 348, str. 1. (SL, posebno izdanje na hrvatskom jeziku, poglavlje 5., svezak 4., str. 73.)